11.2.87 De Europæiske Fællesskabers Tidende Nr. C 33/5 
II 
(Forberedende retsakter) 
KOMMISSIONEN 
Forslag til Rådets afgørelse om et fællesskabsprogram med henblik på etablering og udvikling af 
erhvervsfremme- og innovationscentre samt nettet af sådanne centre 
(KOM(86) 785 endelig udg.) 
(Forelagt Rådet af Kommissionen den 23. januar 1987) 
(87/C 33/05) 
RÅDET FOR EUROPÆISKE FÆLLESSKABER HAR — 
under henvisning til traktaten om oprettelse af Det euro­
pæiske økonomiske Fællesskab, særlig artikel 235, 
under henvisning til udtalelse fra Europa-Parlamentet, 
under henvisning til udtalelse fra Det økonomiske og 
sociale Udvalg, og 
ud fra følgende betragtninger: 
Ifølge EØF-traktatens artikel 2 har Fællesskabet bl.a. til 
opgave at fremme en harmonisk udvikling af den økono­
miske virksomhed samt en varig og afbalanceret ekspan­
sion i Fællesskabet som helhed; 
Rådet har for nylig vedtaget et aktionsprogram for 
SMV, hvori det erkendes, at udviklingen af en stabil in­
noverende sektor af små og mellemstore virksomheder er 
et væsentligt element i styrkelsen af Fællesskabets øko­
nomi og af afgørende betydning for en effektiv industriel 
udvikling i industriområder, der er i tilbagegang eller 
stagnerer, samt for skabelsen af nye arbejdspladser; 
medlemsstaterne har i artikel 130 C i Den europæiske 
fælles Akt erkendt nødvendigheden af at bidrage til om­
stillingen i disse områder; 
det er blevet erkendt, at hurtig udvikling af små og mel­
lemstore virksomheder kræver en kombineret og organi­
seret udnyttelse af de faktorer, der spiller en rolle for 
oprettelsen af virksomheder; 
en af hovedmålsætningerne for Fællesskabets regionalpo­
litik er derfor at styrke og udnytte regionernes egne ud­
viklingsmuligheder; erhvervsfremme- og innovationscen­
tre er et vigtigt middel til at sikre optimal udnyttelse af disse muligheder i industriudviklingsområder; hvert en­
kelt erhvervsfremme- og innovationscenter er en lokalt 
baseret, professionelt ledet organisation, der sigter mod 
at oprette innoverende nye SMV med vækstmuligheder 
samt at modernisere og styrke allerede eksisterende 
SMV; 
erhvervsfremme- og innovationscentre og sammenslut­
ningen heraf i et net er et middel til iværksættelse af Fæl­
lesskabets aktionsprogram for SMV og af de hermed be­
slægtede programmer for SMV inden for regionaludvik­
ling, industriel udvikling, innovation og videregående 
uddannelse samt et middel til styrkelse af innovationsin-
frastrukturer; det letter i høj grad små og mellemstore 
virksomheders adgang til Fællesskabets teknologi- og in-
novationsprogrammer; 
traktaten indeholder ikke den fornødne specifikke hjem­
mel — 
TRUFFET FØLGENDE AFGØRELSE: 
Artikel 1 
1. Formålet med dette program er at bidrage til styr­
kelsen og udnyttelsen af regionernes egne udviklingsmu­
ligheder ved at fremme oprettelsen og udviklingen af 
erhvervsfremme- og innovationscentre og ved at støtte 
samarbejdet mellem dem, specielt inden for rammerne 
af European Business and Innovation Centre Network 
(Det europæiske Net af Erhvervsfremme- og Innovati­
onscentre). 
2. Kommissionen vil fremme oprettelsen af erhvervs­
fremme- og innovationscentre i områder, hvor industrien 
er under udvikling eller omstilling, og som dækkes af 
Fællesskabets regionalpolitik, samt i IMP- og EKSF-om-
råder. 
Artikel 2 
Erhvervsfremme- og innovationscentre er lokalt base­
rede, professionelt ledede og omkostningseffektive orga­
nisationer, der forvalter systemer til identificering og ud­
vælgelse af potentielle erhvervsledere og innoverende er-
Nr. C 33/6 De Europæiske Fællesskabers Tidende 11.2.87 
hvervsmuligheder og som tilbyder et omfattende pro­
gram af serviceydelser til såvel erhvervslederkandidater 
som eksisterende virksomheder, herunder især erhvervs­
lederuddannelse og- rådgivning som led i en udvælgel­
sesproces søgning efter samt vurdering, udvikling og 
overførsel af teknologi ledelse, markedsføring finansie­
ring, erhvervsmæssig planlægning og tilvejebringelse af 
lokaler med fælles servicefaciliteter. Erhvervsfremme- og 
innovationscentre samarbejder med eksisterende er­
hvervsfremmende organer på lokalt og regionalt plan. 
Artikel 3 
Kommissionen kan yde tilskud til følgende foranstaltnin­
ger, der beskrives nærmere i bilag 1: 
— forberedelse og igangsætning af erhvervsfremme- og 
innovationscentre; 
— udvikling af metoder, modeller og procedurer, der 
kan få dem til at fungere effektivt; 
— særlig aktion vedrørende fremme af erhvervsfremme-
og innovationscentre; 
Fællesskabets tilskud kan ikke overstige 50 % af de med 
gennemførelsen af ovennævnte foranstaltninger for­
bundne omkostninger. 
— Kommissionen kan også yde finansiel støtte til Euro­
pean Business and Innovation Centre Network asbl. 
BILAG 
A. Forberedende arbejde med henblik på organisering og igangsætning af erhvervsfremme- og innovations­
centre 
Det forberedende arbejde omfatter: 
— organisering og første afprøvning af de funktioner/tjenesteydelser, der er relevante for et erhvervs­
fremme- og innovationscenter, især: identificering, analyse og uddannelse af virksomhedsleder- og 
SMV-emner, der er villige til at differentiere eller modernisere, erhvervsmæssig planlægning, teknisk 
vurdering, lokal og international teknologisøgning, rådgivning vedrørende ledelsesmæssige, juridi­
ske, skattemæssige, handelsmæssige og finansielle spørgsmål fælles lokaler. 
— rekruttering af konsulenter med ekspertise i etablering af erhvervsfremme- og innovationscentre. 
— forberedelse af en virksomhedsplan for erhvervsfremme- og innovationscentret; 
— etablering og igangsætning af erhvervsfremme- og innovationscentret. 
B. Udvikling af metoder, modeller og procedurer for effektiv drift af erhvervsfremme- og innovationscentre 
Dette arbejde omfatter forskning vedrørende og afprøvning af metoder, modeller og procedurer, der 
har betydning for effektiv drift af erhvervsfremme- og innovationscentre, især: metoder for virksom­
hedsplanlægning, procedurer for teknologisøgning og -vurdering, international markedsføring for SMV 
og erhvervsfremme- og innovationscentre. Artikel 4 
Centre, der har modtaget støtte, skal i en periode på seks 
år hvert andet år aflægge beretning til Kommissionen om 
de opnåede resultater. 
Artikel 5 
Dette program strækker sig i første omgang over en pe­
riode på fire år (1987 til 1990). Til gennemførelsen af 
programmet i denne periode anslås der at være behov for 
17,5 mio ECU, der skal opføres under kontoen for indu­
striel omstilling i De europæiske Fællesskabers alminde­
lige budget. 
Artikel 6 
Kommissionen er ansvarlig for gennemførelsen af denne 
afgørelse. Den skal hvert andet år fra denne afgørelses 
vedtagelse forelægge Rådet en beretning om de frem­
skridt og resultater, der er opnået i forbindelse med pro­
grammet. 
På forslag af Kommissionen tager Rådet ved udgangen 
af det fjerde anveldelsesår, denne afgørelse op til fornyet 
overvejelse. 
Artikel 7 
Denne afgørelse træder i kraft dagen efter offentliggø­
relsen i De Europæiske Fællesskabers Tidende. 
11.2.87 De Europæiske Fællesskabers Tidende Nr. C 33/7 
C. Fremme af erhvervsfremme- og innovationscentre i specifikke områder 
Disse aktiviteter omfatter afholdelse af seminarer om tekniske spørgsmål i områder af særlig interesse 
for Fællesskabets regionalpolitik, hvor oprettelsen af erhvervsfremme- og innovationscentre skal frem­
mes. 
D. European Business and Innovation Centre Network — EBN (Det europæiske Net af Erhvervsfremme-
og Innovationscentre) 
Der kan ydes finansiel støtte til EBN i 1988 eller 1989, såfremt nettet til den tid, mod forventning, 
endnu ikke kan klare sig selv økonomisk. 
Den finansielle støtte vil blive ydet i form af tilskud til de årlige driftsudgifter på grundlag af en over­
enskomst med Kommissionen og mod forelæggelse af en fyldig årlig beretning om gennemførte aktivi­
teter og opnåede resultater. 
Forslag til Rådets forordning (EØF) om ændring af forordning (EØF) nr. 804/68 om den fælles 
markedsordning for mælk og mejeriprodukter 
(KOM(87) 38 endelig udg.) 
(Forelagt Rådet af Kommissionen den 23. januar 1987) 
(87/C 33/06) 
RÅDET FOR DE EUROPÆISKE FÆLLESSKABER HAR — 
under henvisning til traktaten om oprettelse af Det euro­
pæiske økonomiske Fællesskab, særlig artikel 43, 
under henvisning til forslag fra Kommissionen, 
under henvisning til udtalelse fra Europa-Parlamentet, 
og 
ud fra følgende betragtninger: 
Erfaringen har tydeligt vist, at formel B, der er omhand­
let i artikel 5c, i Rådets forordning (EØF) nr. 804/68 ('), 
senest ændret ved forordning (EØF) nr. 1335/86 (2), 
ikke har en tilstrækkelig produktionshæmmende virkning 
med hensyn til de producenter, som har forårsaget bety­
delige overskridelser; en fordeling af de mængder, som 
opkøberen ikke har udnyttet, i forhold til de individuelle 
referencemængder for de producenter, der har forårsaget 
til overskridelsen af opkøberens referencemængde, vil 
skærpe tillægsafgiftsordningen; derfor bør iværksættelsen 
af formel B ændres i overensstemmelse hermed, idet der i 
visse tilfælde dog skal være mulighed for at indrømme 
undtagelser for producenter, der gives forrang; 
situationen på markedet for mælk og mejeriprodukter 
gør det påkrævet, at disse foranstaltninger kan anvendes 
fra begyndelsen af den tredje anvendelsesperiode for til­
lægsafgiftsordningen under forudsætning af, at det på­
gældende i forvejen har fået behørig meddelelse herom; 
O EFT nr. L 148 af 28. 6. 1968, s. 13. 
(2) EFT nr. L 119 af 8. 5. 1986, s. 19. i artikel 6 og 7 i forordning (EØF) nr. 804/68 fastsættes 
der en permanent interventionsordning for smør og 
skummetmælkspulver; 
denne ordning har mistet sin funktion som en kortvarig 
markedsstabiliserende mekanisme i perioder med stor 
produktion og er blevet en mere attraktiv afsætningsmu­
lighed for produktionen end de normale afsætningsmu­
ligheder på markederne; 
i perioder med ringe produktion af skummetmælkspulver 
kan udnyttelsen af mælkeproteiner sikres gennem støtte 
til anvendelse af skummetmælk; derfor bør internven-
tionsorganernes opkøb af skummetmælkspulver begræn­
ses til perioden 1. marts — 31. august; 
i den periode, hvor tillægsafgiften som omhandlet i arti­
kel 5c i forordning (EØF) nr. 804/68 anvendes, bør 
Kommissionen have mulighed for at kunne ændre inter-
ventionsopkøbsordningen for smør og skummetmælks­
pulver ved at træffe andre foranstaltninger, der skal an­
vendes på fællesskabsplan; 
såfremt de ved denne forordning trufne foranstaltninger 
medfører, at de mejerier, som er store leverandører til 
markedet, underforsynes, og at de mejerier, som gør 
overdrevent brug af intervention, overforsynes, bør 
Kommissionen bemyndiges til at træffe de fornødne for­
holdsregler —